U-I-73/95
Natisni
Opravilna št.:
U-I-73/95
Datum odločitve:
5. 2. 1998
Objavljeno:
OdlUS VII, 23
ECLI:
ECLI:SI:USRS:1998:U.I.73.95
Akt:
Odredba Ministra za obrambo št. 223-379/94 z dne 23. 9. 1994, 3. al. točke I-1
Izrek:
Postopek za preizkus pobude za oceno ustavnosti tretje alinee točke I-1 Odredbe ministra za obrambo se ustavi.
Evidenčni stavek:
Ustavno sodišče je postopek za preizkus pobude ustavilo, ker je pobudnica pobudo umaknila.
Geslo:
Ustavitev postopka zaradi umika pobude.

Varstvo pred požarom, usposabljanje zaposlenih.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
VARD d.o.o., Žalec
Datum vloge:
3. 5. 1995
Vrsta odločitve:
sklep
Vrsta rešitve:
ustavitev
Dokument:
US18743
Dokument v PDF obliki:
U-I-73-95.pdf
65 KB
Prenesite datoteko
U-I-73/95
5.2.1998
S K L E P
Ustavno sodišče je v postopku preizkusa pobude družbe VARD d.o.o., Žalec, ki jo zastopa Adolf Mljač, odvetnik v Žalcu, na seji dne 5. februarja 1998
s k l e n i l o :
Postopek za preizkus pobude za oceno ustavnosti tretje alinee točke I-1 Odredbe ministra za obrambo št. 223-379/94 z dne 23. septembra 1994 se ustavi.
O b r a z l o ž i t e v
1. Pobudnica navaja, da je izpodbijana Odredba, ki je bila požarnim inšpekcijam dostavljena v izvajanje, pričela veljati z dnem podpisa ministra dne 23.9.1994. Po navedeni tretji alinei naj bi morale fizične in pravne osebe kot pogoj za pridobitev pooblastila na podlagi 20., 40., in 41. člena Zakona o varstvu pred požarom (Uradni list RS, št. 71/93) zaposlovati za nedoločen čas s polnim delovnim časom vsaj enega delavca s VII. stopnjo strokovne usposobljenosti in opravljenim strokovnim izpitom iz varstva pri delu ter strokovnim izpitom v skladu s Pravilnikom o organiziranosti varstva pred požarom itd. (Uradni list SRS, št. 42/85). Pobudnica meni, da navedena ureditev ni v skladu s 14. in 74. členom Ustave, ker naj bi prekomerno posegala v avtonomijo zlasti manjših subjektov. V neskladju pa naj bi bila tudi s 154. členom Ustave, ker ni bila objavljena v državnem uradnem listu.
2. Ministrstvo za obrambo je pojasnilo, da je bila Odredba izdana zato, da bi bile zapolnjene določene pravne praznine do izdaje ustreznih podzakonskih aktov, ki jih je zahteval novi Zakon o varstvu pred požarom. Imela naj bi značaj začasnega, internega akta ministra, na podlagi katerega naj bi pristojne organizacijske enote ministrstva preverile interes posameznih subjektov za pridobitev pooblastil ter njihovo strokovnost. V Pravilnikih, ki so v času odgovora že (bili) sprejeti in so nadomestli večji del izpodbijane odredbe, naj bi bili pogoji za pridobitev pooblastil določeni tudi ob upoštevanju odločbe Ustavnega sodišča OdlUS III, 63.
3. V Uradnem listu št. 64/95 z dne 10. novembra 1995 je bil objavljen Pravilnik o usposabljanju zaposlenih za varstvo pred požarom in o usposabljanju odgovornih oseb za izvajanje ukrepov varstva pred požarom. V 8. členu je izpodbijano vprašanje urejeno drugače.
4. Pobudnica je z dopisom z dne 29. januarja 1998 sporočila, da glede na zadovoljive rešitve v 3. točki navedenega pravilnika pobudo za oceno Odredbe umika in predlaga ustavitev postopka.
Glede na navedeno je Ustavno sodišče postopek ustavilo.
5. Ustavno sodišče je sprejelo ta sklep na podlagi 6. člena Zakona o Ustavnem sodišču (Uradni list RS, št.15/94) v sestavi: predsednik dr. Lovro Šturm ter sodnica in sodniki dr. Miroslava Geč - Korošec, dr. Peter Jambrek, dr. Tone Jerovšek, mag. Matevž Krivic, mag. Janez Snoj, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k :
dr. Lovro Šturm